เปล่าปู้ยี่ปู้ยำ ดา ชฎาพร ผู้จัด หัวใจมีเงา ลั่นอยู่วงการ 20 ปีรู้ดีอะไรควรทำ
ปรับเปลี่ยนบทละครจนเลยเถิดหรือไม่? กะดันโตโน่ ภาคิน คำวิลัยศักดิ์ แบบสุดๆ หรือไม่? ไม่ได้ขออนุญาตเจ้าของบทประพันธ์ ชลาลัย (นามปากกา) สุจิตรา จินตนาเรขา อย่างเป็นทางการหรือไม่? อดีตดาวดังที่ตอนนี้หันมาเป็นผู้จัดละคร ดา ชฎาพร รัตนากร ควงผู้กำกับรุ่นใหญ่ เพื่อน ภาคภูมิ วงษ์จินดา ออกมาเคลียร์ใจที่ชั้น 22 ตึก GMM แกรมมี่ กรุงเทพฯ กรณีละครเรื่อง หัวใจมีเงา โดนแฟนละครบางกลุ่มรุมถล่ม ถึงการบิดเบือนบทละครบางจุด ที่ไม่เหมือนบทประพันธ์เดิม,ดา ชฎาพร ผู้จัดละคร หัวใจมีเงา กล่าวช้าๆ ชัดๆ ว่า ดาเลือกเรื่องนี้มาทำด้วยหัวใจ เลือกเพราะคาแรกเตอร์ของตัวละครเล่นได้มากกว่าหนึ่ง ก่อนจะทำละครนี้ ดากับผู้เขียนบทได้ไปขออนุญาตกับคนเขียนพี่สุ ถึงบ้านที่ชลบุรี มีการบอกกล่าวกันแล้วว่า เราจะมีการเปลี่ยนบทบ้างเพื่อให้เข้ากับปัจจุบันนี้ ทางนั้นก็ยินดี รับทราบตั้งแต่แรกว่าเราจะมีการปรับเปลี่ยนบท เพื่อให้เข้ากับสถานการณ์ในปัจจุบัน เราไม่ได้ทำโดยพลการ เราไม่ได้ทำอะไรที่ก้าวข้าม ส่วนจะมีการพูดคุยกับพี่สุผู้ประพันธ์เรื่องหัวใจมีเงาอีกหรือไม่ ยังไม่รู้เลยว่าจะคุยอะไร เราทำตามลำดับ 1 2 3 เราเขียนบทกันอย่างรัดกุม ดาอยู่ในวงการนี้มา 20 ปี รู้ว่าอะไรควรทำ อะไรไม่ควรทำ เราทำตามความเหมาะสม ไม่ใช่ว่าจะทำอะไรก็ได้,คือเราดูแล้วเนื้อเรื่องที่มีอยู่น่าจะเอาไม่อยู่ จึงได้เพิ่มเส้นเรื่องบางอย่างเข้ามาเพิ่ม เราเขียนบท ทำตัวละครให้เป็นที่ถูกต้องมากกว่าจะถูกใจ เพราะดาคำนึงถึงว่าเราทำละครเรื่องหนึ่งออกมาแล้ว จะคืนสู่สังคมได้อะไรบ้าง อย่างโตโน่ที่คนดูอาจจะบอกว่ามีบทที่เด่นกว่า คือเราไม่จำเป็นต้องไปดันเขา เพราะโตโน่ก็ดังอยู่แล้ว,อยากให้เปิดใจ ทำใจเป็นกลาง ลองดูให้ถึงที่สุดก่อน เพราะตอนนี้ก็แค่ครึ่งเรื่องเอง มันจะมีหลายมุมมองให้เราได้คิดตาม ถ้าเป็นบทประพันธ์ที่คลาสสิกอยู่แล้ว อย่างเรื่องบ้านทรายทอง เราก็คงไม่ไปปรับเปลี่ยนอะไรอีก เราไม่ได้เอามาทำให้ปู้ยี่ปู้ยำ เราทำให้ดีขึ้น (หัวเราะ) ส่วนตอนจบนั้น อาจจะไม่ตรงมากตามนั้น ,เพื่อน ภาคภูมิ ผู้กำกับละครกล่าวเลยว่า ดาทำทุกอย่างตามขั้นตอน เราไม่ได้ทำอะไรที่ละเมิด เรามีสิทธิ์ที่จะปรับเปลี่ยนบทให้เข้ากับสถานการณ์ปัจจุบัน ผมชอบทำอะไรที่แปลกใหม่ อย่างละครเรื่องนี้ทำเพื่อให้เป็นเวอร์ชั่นของปีนี้ 58 และเพื่อตอบโจทย์ของสังคมในปัจจุบันด้วย.
ปรับเปลี่ยนบทละครจนเลยเถิดหรือไม่? กะดันโตโน่ ภาคิน คำวิลัยศักดิ์ แบบสุดๆ หรือไม่? ไม่ได้ขออนุญาตเจ้าของบทประพันธ์ ชลาลัย (นามปากกา) อย่างเป็นทางการหรือไม่? อดีตดาวดังที่ตอนนี้หันมา
ดา ชฎาพร รัตนากร,ปัญหาละครหัวใจมีเงา,หัวใจมีเงา โตโน่,ข่าว,ข่าวบันเทิง,ไทยรัฐออนไลน์,เพื่อน ภาคภูมิ ผู้กำกับละครหัวใจมีเงา,ชลาลัย,แฟร์-กันต์ดนย์ อะคาซาน,แฟร์ หัวใจมีเงา,ก้อย รัชวิน หัวใจมีเงา,โดนัท หัวใจมีเงา,บิดเบือนบทละครหัวใจมีเงา